b'\n_START_ARTICLE_\nJakob Franc Mahr\n_START_SECTION_\n\xc5\xbdivljenje in delo\n_START_PARAGRAPH_\nMahr je v Gradcu ustanovil privatno trgovsko \xc5\xa1olo in jo vodil skoraj 10 let. Ko so ljubljanski trgovci na predlog F.J. Schmidta sklenili ustanoviti trgovsko in \xc5\xa1olo (1833), se je Mahr odzval njihovemu vabilu, se preselil v Ljubljano in 1834 odprl trgovsko \xc5\xa1olo, ki jo je vodil do svoje smrti. Po njegovi smrti je prevzel vodstvo \xc5\xa1ole sin Ferdinand, po Ferdinandovi smrti pa jo je vodil njegov sin Artur (* 28. septembra 1852 v Ljubljani, \xe2\x80\xa0 20. marca 1931 v Gradcu). Mahrova trgovska \xc5\xa1ola je slovela kot najstarej\xc5\xa1a \xc5\xa1ola te vrste v Avstriji.'